
Министерство на околната среда и водите

Регионална инспекция по околната среда и водите - Монтана

Д О К Л А Д

за извършена комплексна проверка на „Завод за абразивни инструменти” АД,                     гр. Берковица на основание Заповед РД-098/16.06.2014 г. на Директора на РИОСВ – Монтана

Извършената на 19.06.2014 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда.

Основната дейност на фирмата е производство на абразивни инструменти  предназначени за рязане и шлайфане на детайли от метални и неметални материали. 
Съгласно Регламент ЕО №1907/2006 (Регламент REACH) дружеството се явява потребител на химични вещества и смеси. За своята дейност дружеството използва и съхранява в специализиран склад химични вещества и смеси. Дружеството е извършило предварителна регистрация на използваните вещества по Регламент  REACH, като вносител на вещества и смеси. Веществата и смесите се закупуват от дистрибутори и изключителен представител в ЕС. 

Изготвена е оценка на безопасността на съхранение на опасните химични вещества и смеси по Наредбата за реда и начина на съхранение на опасните химични вещества и смеси. Изготвени са инструкции за съхранение на опасните химични вещества. Дружеството изпълнява задълженията си по чл. 36 от Регламент  REACH като съхранява информация от доставчици за извършена предварителна същинска регистрация. Подадена е информация в РИОСВ – Монтана за количествата и вида на използваните вещества за 2013 г.

Представени са информационни листи за безопасност за всички химични вещества и смеси, отговарящи на Приложение №ІІ от Регламент 1907/2006 (REACH).

На обекта се извършва само дейност по предварително съхраняване  на мястото на образуване на отпадъци. Проверени са и начините на съхраняване на производствените отпадъци, при което се констатира че на територията на обекта има отделно обособен склад, същият е с ограничен достъп, заключен и с поставени обозначителни табели с кода на съхраняваните отпадъци. В производствените цехове на мястото на образуване на съответния отпадък има осигурени съдове, еднозначно обозначени. Дружеството има оправомощено длъжностно лице за управление на образуваните отпадъци.
На обекта ежемесечно се води отчетност на количествата генерирани отпадъци в заверената от РИОСВ – Монтана отчетна книга за отпадъци.  

Представен е писмен договор за предаване на отпадъци за последващо третиране на фирма, притежаваща необходимите документи по чл. 35 от ЗУО с посочени конкретни кодове на предаваните отпадъци.
Дружеството изпълнява задълженията си по чл. 14, ал. 2, т. 2 от ЗУО като участва в колективна система, съгласно сключен договор с организация по оползотворяване. Съгласно Заповед № РД-374/16.05.2014 г. на Министъра на ОСВ, дружеството е освободено от заплащане на продуктови такси за 2013 г. – приложение №2, позиция 1440. Попълнен е въпросник по Приложение 1 на РИОСВ – Монтана. 
Обектът е регистриран в регистъра по чл. 30л от ЗЧАВ. С Решение на Директора на РИОСВ – Монтана е утвърден плана за управление на разтворителите за 2013 г. на инсталацията „Производство на абразивни продукти към „ЗАИ” АД.

В производствените цехове аспирационните системи и пречиствателните съоръжения са във видимо добро техническо състояние, без пробиви и разхерметизирания. Дружеството е докладвало в изискуемия срок  в РИОСВ – Монтана информация за хладилните и климатични инсталации, съгласно изискванията на Наредбата за установяване на мерки по прилагане на Регламент №842/2006 г. Инсталациите са етикетирани и за всяка от тях се води досие с актуални към момента на проверката записи.

